ئەمجەد عەلیمورادی

ئەمجەد عەلیمۆرادی (لەدایکبووی ١٩٥٤ ھەتا ٢٠١٣، لە سەقز) ناسراو بە باوکی شانۆی سەقز، شانۆکار و نووسەر خەڵکی ڕۆژھەڵاتی کوردستانە کە لە بواری ھونەری شانۆ و شانۆگەری چالاک بوو.مردی برای تمام فصول ، هەواڵنێری واکاوی، ٢٠١٧

 ژیان 
ئەمجەد عەلیمۆرادی لە ساڵی ١٩٥٤ لە گەڕەکی ناوقەڵای سەقز لەدایکبوو. ئەو خوێندنی سەرەتایی ھەر لەو شارە تەواو کرد و پاشان بڕوانامەی کارزانی لە زانستگاە وەرگرد و لە ئیدارەی مۆخابرات بوو بە تەکنیککارێکی دوورپەیوەندی. لە ساڵی ١٩٦٨ دەستی بە چالاکییە ھونەرییەکانی کرد و یەکەمین گرووپی پرۆفێشناڵی شانۆی دامەزراند. ئەو یەکێک بوو لەدامەزرێنەرانی فیستیڤاڵی نێونەتەوەیی شانۆی کوردیآغاز چهاردهمین جشنواره تئاتر کُردی سقز ، عصر کرد، ٢٠١٧ لە ڕۆژھەڵاتی کوردستان. ئەو زیاتر لە ١٠٠ شانۆی لە ماوەی کاری ھونەری خۆیدا پێشکەش بە ھونەردۆستان کرد.عشق و علاقه ی واقعی وجه تمایز پدرم با بقیه بود ، هەواڵنێری شارنیوز، ٢٠١٤درگذشت پدر تئاتر سقز، ئاسۆی ڕۆژهەڵات

 بندیخانە 
کاتێ سرودی «ئەی شەھیدان» لە سەرەتای شۆرشی ١٩٧٩ی ئێران و شۆرشی ڕۆژھەڵاتی کوردستان گەیییە گوێی کوردان کەم کەس دەیانزانی دەنگی ئەمجەد عەلیمۆرادییە و ئەوە بوو بە سەرەتایێ بۆ گۆڕینی ژیانێکی نەخوازراو. لە ھەشتاکان تا سەرەتای نەوەدەکانی زایینی زیندانی کرا و بیست ساڵ لەم بەندیخانە بۆ بەندێکیتر دەیانبرد و دەیانھاورد.
تەنیا شانۆ دەیتوانی لە زەبرو زەنگی زیندان و تێوەگلانی مادەی ھۆشبەر ڕزگاری بکات. ھەرجار لە زیندانێک گرووپێکی شانۆی ساز دەکرد. دوایین شانۆی لە زیندانی سەقز ساز کرد و لە فستیواڵی سەرانسەری زیندانەکانی ئێران خەڵاتی باشترین دەرھێنەری وەرگرت.پیر تئاتر سقز در گذشت، ئیسنا، ٢٠١٣درگذشت پدر تئاتر سقز، هەواڵنێرانی جەوان، ٢٠١٣

عەلیمۆرادی لە کۆتایی زستانی ٢٠١٣ لە نەخۆشخانەی شاری سەقز کۆچی دوایی کرد.هنرمند پیشکسوت تئاتر کردستان دار فانی ڕا وداع گفت ، وەزارەتی ئیرشادی ئیسلامی ئێران، ٢٠١٣پیکر استاد امجد علی مرادی پدر تئاتر سقز به خاک سپرده شد، هەواڵنێری میهر، ٢٠١٣

 بەرھەمەکان 
 شانۆ 
ھەندێک لە بەناوبانگترین کارەکانی بریتین لە:
 شانۆی «شەھیدی دووەم» لە دەیەکانی ھەفتای زایینی
 شانۆی «گیانفیدا»
 شانۆی «تاوانبار کێیە»
 شانۆی «لە خزمەت بادا»
 شانۆی «چاو لە پێناو چاو»
 شانۆی «سەی کازم»
 شانۆی «خوازبێنی»
 شانۆی «پاڵەوان کەچەڵ»
 شانۆی «ئەسپی سپی»
 شانۆی «چوار سندوق»
 شانۆی «ھوراتییەکان و کوراتییەکان»
 شانۆی «ماچ و فرمێسک»

 سروودی نەتەوەیی 
 سروودی «ئەی شەھیدان»

 سەرچاوەکان 

 بەستەرە دەرەکییەکان 

پۆل:خەڵکی سەقز
پۆل:کوردەکانی ڕۆژھەڵاتی کوردستان
پۆل:ھونەرمەندانی کورد
پۆل:شانۆکاران
پۆل:نووسەران